  Майя Бывальцева Удмуртилэн кунлыкезлы 100 ар тырмонлы элькунысь дизайнеръёс аспӧртэм стиль кылдытӥзы но удмурт букваосты гожъяны шрифтэз бырйизы. Со сярысь Удмуртиысь дизайнэз, кар улосэз но дыкужым шыръянэз азинтонъя центр ивортэ. Туннэ дуннеысь котькуд ужрадлэн, со пичи ке но, аслаз «ымнырыз» вань. Фирменной стиль созэ яке тазэ ужрадэз трос мукетъёсыз пӧлысь висъяны, солэсь вунонтэм туссэ кылдытыны, ватса пуштросэн тырмытыны луонлык сётэ Андрей Зубрилов, «Удмуртиысь дизайнъя центр» огазеяськонлэн кивалтӥсезСӥе-дано ужрад понна PT Root Ul фирменной шрифтэз бырйизы, со удмурт алфавитэн ужаны сётэ, отын трос пусъёсыз вань. Нош стилез кылдытон понна дизайнеръёс элькунлэн историезъя, лулчеберетэзъя но аспӧртэмлыкезъя лекциосты кылзоно луизы. Озьы ик юбилейлэн «тусыз» бордын дизайнъя «Реформа» школаын дышетскисьёс ужазы. Огазьын тыршыса, кылем арын стилья куинь ӵектосъёс кылдӥзы. Пиналъёслы Мускоысь ӧтем куно Егор Мызников юрттӥз Стилез но шрифтэз котырес лыдпусэн герӟаськем пӧртэм арбериосын кутозы. Удмуртилэн кунлыкезлы 100 ар тырмонлы дизайн 6 фото Тодэ вайытом, 4-тӥ шуркынмонэ Глазкарын Удмуртилэн кунлыкезлы 100 ар тырмон арез усьтон ужрад ортчиз. «Удмуртия огазея!» возьматонэз йӧ дворецын 2 сюрс 500 адями учкиз.  Тегъёс: Мерлык Удмуртия праздникъёс дизайн Удмуртилэнкунлыкезлы100ар  